नरहरि आचार्य

नरहरि आचार्य एक नेपाली राजनीतिज्ञ हुन्। सुशील कोइराला नेतृत्वको सरकारमा २०७० फागुन १३ गते कानून, न्याय, संविधान सभा, संसदीय मामिला तथा शान्ति तथा पुनःनिर्माण मन्त्रीको जिम्मेवारी सम्हालेका उनि नेपाली कांग्रेसका केन्द्रीय सदस्य हुन्। आचार्य नेपालको दोस्रो संविधान सभाको सदस्य बनेका थिए। उनले संविधान सभा निर्वाचन, २०७० मा नेपाली कांग्रेसबाट काठमाडौँ ५ सिट जितेका थिए। 

समाजसेवा र अध्ययनमा रुचि राख्ने आचार्य समाजवादी चिन्तन राख्नुका साथै गणतन्त्रमा जाने नेपाली जनताको विचारको प्रतिनिधित्व गरेकाले आफूलाई पार्टीले संविधानसभामा प्रतिनिधित्व गराएको ठान्नुहुन्छ। दुई छोरीका पिता आचार्यका राजनीतिसँग सम्वन्धित थुप्रै लेखरचना र नयाँ नेपालको प्रस्तावना, राज्यको पुनःसंरचना तथा रूपान्तरण,पार्टीमा लोकतन्त्र लगायत पुस्तकहरू प्रकाशित छन्।संविधान सभा निर्वाचन पोर्टल 

 व्यक्तिगत जीवन 
नरहरि आचार्यको जन्म २०१० असोज ११ गते काठमाडौँको बिशारनगरमा उमानाथ आचार्य र रेवती आचार्यको घरमा भएको थियो। मानविकी विषयमा स्नातकोत्तर गरेका उनले त्रिभुवन विश्वविद्यालयमा १६ वर्ष अध्यापन गरेका छन्। उनले लेखिका शारदा शर्मासँग विवाह गरेका छन् र उनका दुई छोरी छन्।

 राजनीतिक जीवन 
२०४६ सालमा नेपाली कांग्रेसमा प्रवेश गरेका आचार्यले २०४६ सालमा मात्र पार्टीको सदस्यता लिएका थिए। वि.सं. २०४८ सालमा राष्ट्रिय सभाको सदस्य बनेका उनी कानून, न्याय, संविधानसभा र संसदीय मामिलामन्त्रीमा नियुक्त भएका थिए।

विसं २०६४ को संविधानसभा निर्वाचनमा काठमाडौँ ५ बाट १३ हजार २४५ मत प्राप्त गरी विजयी भएका थिए नेकपा (एमाले)का महासचिव ईश्वर पोखरेललाई नौ हजार १२० मतले पराजित गरे। राजनीतिक गतिविधिका क्रममा उनलाई १ वर्ष जेल सजाय पनि सुनाइएको थियो।

निर्वाचनको इतिहास

 संविधान सभा निर्वाचन, २०७० 
काठमाडौँ ५राजनीतिक दलउम्मेदवारमतदाननेपाली कांग्रेसनरहरि आचार्य१५,३६४नेकपा एमालेईश्वर पोखरेल१४,७२३राष्ट्रिय प्रजातन्त्र पार्टी नेपालराजाराम श्रेष्ठ४,३५९एनेकपा (माओवादी)महेन्द्रकुमार श्रेष्ठ३,६५५स्वतन्त्र राजनीतिज्ञउज्वल थापा१,१६३अन्य२,६७४नतिजाकांग्रेसको जितस्रोत: निर्वाचन आयोग

 संविधान सभा निर्वाचन, २०६४ 
काठमाडौँ ५राजनीतिक दलउम्मेदवारमतदाननेपाली कांग्रेसनरहरि आचार्य१३,२४५नेकपा एमालेईश्वर पोखरेल९,१२०नेकपा (माओवादी)दिपेन्द्र प्रकाश महर्जन८,०८९राष्ट्रिय प्रजातन्त्र पार्टी नेपालकमल थापा३,९२५नेकपा (मालेवाद)दमनबहादुर खत्री१,०२२अन्य२,१९४अवैध मतहरू१,३८९नतिजाकांग्रेसको जितस्रोत: निर्वाचन आयोग

सन्दर्भ सामग्रीहरू

श्रेणी:जीवित मानिसहरू
श्रेणी:सन् १९५३ मा जन्म
श्रेणी:काठमाडौँका राजनीतिज्ञहरू
श्रेणी:नेपाली शिक्षकहरू
श्रेणी:बागमती प्रदेशका नेपाली कांग्रेस राजनीतिज्ञहरू
श्रेणी:नेपालका न्याय मन्त्रीहरू
श्रेणी:खस ब्राह्मणहरू
श्रेणी:नेपालको राष्ट्रिय सभाका सदस्यहरू
श्रेणी:खस जाति
श्रेणी:नेपालको पहिलो संविधान सभाका सदस्यहरू
श्रेणी:नेपालको दोस्रो संविधान सभाका सदस्यहरू